Izbegnut sukob na protestu u Njujorku
Učesnici protesta bili spremni na otpor kada su saznali da se policija sprema da ih protera iz parka koji je u privatnom vlasništvu
Pripadnici pokreta Okupirajmo Volstrit dobili su jutros prvu bitku, kada su vlasnici odlučili da ih ne isteraju iz parka Zukoti u južnom Menhetnu gde demonstranti kampuju već mesec dana. Vlasnici parka su zbog bojazni od loših sanitarnih uslova pozvali policiju da im pomogne da rasteraju demonstrante kako bi očistili park. U odgovoru na to, organizatori pokreta Okupirajmo Volstrit su preko interneta pozvali volontere da dođu sa metlama i da im pomognu da očiste park. , kaže Moli Mouzer. Mnogi su međutim došli spremni na borbu, a ne za čišćenje. Stotinak ljudi krenulo je u šetnju do Volstrita. Gradonačelnik Njujorka, Majkl Blumberg smatra da se na vlasnike parka vrši neopravdani pritisak. , izjavio je gradonačelnik Blumberg. Prema nekim izvorima, vlasnici parka pregovaraju sa liderima pokreta Okupirajmo Volstrit, a razgovori se budno prate širom zemlje gde slični protesti rastu iz dana u dan. U četvrtak kasno uveče 10 učesnika demonstracija u Sijetlu je uhapšeno jer su odbili da napuste park Vestlejk. Zvaničnici u Denveru, u Koloradu, se nisu povukli pošto je policija pod punom opremom upotrebila silu kako rasterala demonstrante iz tamošnjeg parka. U Njujorku okupljanja i dalje traju, dok gradonačelnik Blumberg upozorava da demonstracije treba okončati što pre jer će kasnije biti mnogo teže. Na zvaničnom sajtu pokreta Okupirajmo Volstrit organizatori su pozvali na globalni protest u subotu 15. oktobra. Prema rezultatima istraživanja javnog mnjenja, većina Amerikanaca podržava ovaj pokret i njihov još uvek nepotpuno definisan cilj o preraspodeli bogatstva u Sjedinjenim Državama.